stanford-oval/wikipedia huggingface dataset:
อาเล็กซันเดอร์ เดอ โกร
รัฐมนตรี > รัฐบาลวีลแม็ส 1 และ 2

ในระหว่างการเป็นรัฐบาลรักษาการของนายกรัฐมนตรีวีลแม็ส เดอ โกร เป็นรัฐมนตรีการคลังผู้กำกับดูแลด้านงบประมาณฉุกเฉินเพื่อจัดการกับการระบาดของโควิด-19 และการจัดการด้านความช่วยเหลือกับบรัสเซลแอร์ไลน์ใน พ.ศ. 2563 ในสมัยนี้เขาได้รับการเลือกตั้งเป็นรองหัวหน้าพรรคโอเปิน เฟเอลเด คู่กับเอ็กเบิร์ท ลาเคิร์ท
นายกรัฐมนตรี

เมื่อ 23 กันยายน พ.ศ. 2563 เดอ โกร และมาแญ็ต (พรรคสังคมนิยม) ได้รับพระบรมราชานุญาตให้จัดตั้งรัฐบาล และต่อมาในวันที่ 30 กันยายน ได้มีข่าวว่าเดอ โกร จะรับตำแหน่งนายกรัฐมนตรีต่อจากซอฟี วีลแม็ส รัฐบาลของเดอ โกร ประกอบด้วยสัดส่วนของสตรีมากกว่าบุรุษ โดยมีรัฐมนตรีที่เป็นสตรีถึงครึ่งหนึ่ง ซึ่งมากกว่าสมัยอื่น ๆ ในอดีต
เจ้าชายอัลเบิร์ต พระราชสวามี

| ธรรมเนียมพระยศของ เจ้าชายอัลเบิร์ต พระราชสวามี |
| --- | --- |
ตราประจำพระอิสริยยศ
ตราประจำพระองค์
การทูล: His Royal Highness  (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Royal Highness  (พระพุทธเจ้าข้า/เพคะ)
เจ้าชายฟรันซ์ อัลแบร์ท เอากุสท์ คาร์ล เอ็มมานูเอิล แห่งซัคเซิน-โคบวร์ค-ซาลเฟลด์ (เยอรมัน: Franz Albert August Karl Emanuel von Sachsen-Coburg-Saalfeld) หรือในอังกฤษเรียก เจ้าชายอัลเบิร์ต (อังกฤษ: Prince Albert) เป็นเจ้าชายเยอรมันซึ่งอภิเษกสมรสกับสมเด็จพระราชินีนาถวิกตอเรียแห่งสหราชอาณาจักร จึงทำให้พระองค์ดำรงพระยศเป็น เจ้าชายพระราชสวามี อย่างเป็นทางการเพียงพระองค์เดียวในสหราชอาณาจักร
ภายหลังจากการสวรรคตของสมเด็จพระราชินีนาถวิกตอเรียในปีค.ศ. 1901 พระราชโอรสก็ขึ้นครองราชย์ต่อเป็นพระเจ้าเอ็ดเวิร์ดที่ 7 โดยทรงเลือกที่จะใช้ชื่อราชวงศ์ตามฝ่ายพระบิดาคือราชวงศ์ซัคเซิน-โคบวร์ค-ซาลเฟลด์
ชีวิตในวัยเยาว์

เจ้าชายอัลเบิร์ตประสูติ ณ ปราสาทโรเซอเนา ใกล้กับเมืองโคบวร์ค (เมื่อก่อนอยู่ในดัชชีซัคเซินและปัจจุบันอยู่ในรัฐบาวาเรีย ประเทศเยอรมนี) โดยเป็นพระโอรสพระองค์ที่สองของแอนสท์ที่ 1 ดยุกแห่งซัคเซิน-โคบวร์คและโกทา กับพระชายาองค์แรกคือ เจ้าหญิงลูอีเซอแห่งซัคเซิน-โกทา-อัลเทินบวร์ค ในขณะที่เจ้าหญิงวิกตอเรียแห่งซัคเซิน-โคบวร์ค-ซาลเฟลด์ พระปิตุจฉาของเจ้าชายทรงอภิเษกสมรสกับเจ้าชายเอ็ดเวิร์ด ออกัสตัส ดยุกแห่งเคนต์ พระราชโอรสองค์ที่สี่ของพระเจ้าจอร์จที่ 3 แห่งสหราชอาณาจักร พระองค์เป็นพระชนนีในสมเด็จพระราชินีนาถวิกตอเรีย ดังนั้นเจ้าชายอัลเบิร์ตและพระชายาในอนาคตจึงเป็นพระญาติชั้นที่หนึ่งและประสูติในปีเดียวกัน
เจ้าชายอัลเบิร์ตและเจ้าชายแอนสท์ พระเชษฐาทรงใช้ชีวิตวัยเยาว์ในความเป็นเพื่อนอันสนิทสนม ซึ่งได้รับผลร้ายจากชีวิตคู่ที่วุ่นวายและการแยกกันอยู่ในท้ายสุดของพระชนกและพระชนนี ทั้งสองพระองค์ทรงเทิดทูนพระชนนีซึ่งเสด็จลี้ภัยออกจากราชสำนักและทรงถูกห้ามไม่ให้พบกับพระโอรสทั้งสองอีก และก็ได้สิ้นพระชนม์ด้วยพระโรคมะเร็งขณะมีพระชันษา 30 ปี ทั้งสองพระองค์ทรงได้รับการศึกษาที่ดี โดยทรงเข้าศึกษาที่มหาวิทยาลัยบอนน์เช่นเจ้าชายองค์อื่นๆ เจ้าชายอัลเบิร์ตทรงเลือกเรียนวิชาวิทยาศาสตร์ธรรมชาติ เศรษฐกิจการเมืองและปรัชญา นอกจากนั้นพระองค์ยังศึกษาวิชาดนตรี การวาดภาพ และทรงพระปรีชาในวิชาพลศึกษา โดยเฉพาะการฟันดาบ
อภิเษกสมรส

ความคิดในเรื่องการอภิเษกสมรสระหว่างเจ้าชายอัลเบิร์ตกับเจ้าหญิงวิกตอเรีย พระญาติได้อยู่ในใจของพระเจ้าเลออปอลที่ 1 แห่งเบลเยียม พระราชมาตุลาของทั้งสองพระองค์ และดัชเชสแห่งเคนต์ พระชนนีของเจ้าหญิงวิกตอเรีย (พระเชษฐภคินีในกษัตริย์เลโอโพลด์) ในเดือนพฤษภาคม ค.ศ. 1836 ดยุกแห่งซัคเซิน-โคบวร์คและโกทาพร้อมกับพระโอรสทั้งสองพระองค์เสด็จเยือนยังพระราชวังเคนซิงตัน ที่ซึ่งเจ้าหญิงวิกตอเรียแห่งเคนต์ (พระอิสริยยศขณะนั้น) ประทับอยู่ เพื่อการพบปะกับพระองค์
การเสด็จมาเยือนในครั้งนี้สร้างความไม่พอพระทัยแก่พระเจ้าวิลเลียมที่ 4 พระราชปิตุลาของเจ้าหญิงวิกตอเรีย ที่ไม่ทรงเห็นด้วยกับการเลือกคู่ของรัชทายาท และโปรดเจ้าชายอเล็กซานเดอร์ พระราชโอรสพระองค์ที่สองในพระเจ้าวิลเลิมที่ 2 แห่งเนเธอร์แลนด์
เดือนตุลาคม ปี 1839 หลังจากที่สมเด็จพระราชินีนาถวิกตอเรียครองราชย์แล้วได้ 2 ปีเศษ เจ้าชายอัลเบิร์ต พร้อมด้วยพระเชษฐา เจ้าชายแอนสท์ เสด็จเยือนอังกฤษอีกครั้งเพื่อตกลงครั้งสุดท้าย ทั้ง 2 พระองค์ทรงหมั้นกันเมื่อวันที่ 15 ตุลาคม ค.ศ. 1839 สมเด็จพระราชินีนาถทรงร่างพระราชสาสน์แสดงพระราชประสงค์จะเสกสมรสถึงสภาเมื่อวันที่ 23 พฤศจิกายน ปีเดียวกันนั้น และในวันที่  10 กุมภาพันธ์ ค.ศ. 1840 ทั้งสองก็เข้าพระราชพิธีอภิเษกสมรส ที่พระราชวังเซ้นท์เจมส์ ก่อนวันพระราชพิธี 4 วัน สมเด็จพระราชินีนาถมีพระบรมราชโองการสถาปนาพระคู่หมั้นให้ดำรงพระอิสริยยศเป็นเจ้าชายแห่งสหราชอาณาจักร พร้อมทั้งทรงแต่งตั้งเป็นอภิรัฐมนตรีสภา อย่างไรก็ตามนายกรัฐมนตรีอังกฤษในขณะนั้น (ลอร์ดเมาเบิร์น) คัดค้านพระราชดำริที่จะพระราชทานพระอิสริยยศ สมเด็จพระราชาราชสวามี (King consort)
แต่ส่วนพระองค์เจ้าชายอัลเบิร์ตแล้ว พระองค์ไม่ทรงพระราชประสงค์พระอิสริยยศของทางฝั่งอังกฤษเลย เจ้าชายอัลเบิร์ตทรงบันทึกไว้ว่า "เหมือนกับเป็นการก้าวถอยหลัง สำหรับการเป็นเพียงดยุกแห่งซัคเซิน เรารู้สึกว่าตัวเราเองสูงส่งกว่าดยุกแห่งยอร์ก หรือดยุกแห่งเคนต์มากนัก พระอิสริยยศของพระองค์ในประเทศอังกฤษ รวมทั้งเครือจักรภพอื่นๆ (ตามพระบรมราชโองการของสมเด็จพระราชินีนาถวิกตอเรีย ลงวันที่ 6 กุมภาพันธ์ ค.ศ. 1840 สถาปนาพระองค์ให้ทรงเป็นเพียง) เจ้าชายอัลเบิร์ต (HRH the Prince Albert) เท่านั้น จนกระทั่งอีก 17 ปีต่อมาพระองค์จึงทรงได้รับการพระราชทานสถาปนาเป็น เจ้าชายพระราชสวามี (the Prince consort) แต่ตลอดชั่วพระชนม์ชีพนั้น พระองค์ทรงเป็นที่รู้จักในพระราชสมัญญาเจ้าชายพระราชสวามี ตลอดอยู่แล้ว
อภิเษกสมรส > พระราชโอรส-ธิดา

| พระนาม | พระราชสมภพ/ประสูติ | สวรรคต/สิ้นพระชนม์ | หมายเหตุ |
| --- | --- | --- | --- |
| เจ้าหญิงวิกตอเรีย พระราชกุมารี | 21 พฤศจิกายน 1840 | 5 สิงหาคม 1901 | สมรสในปี 1858 กับ มกุฎราชกุมารฟรีดริชแห่งปรัสเซีย (ต่อมาคือจักรพรรดิฟรีดริชที่ 3 แห่งเยอรมนี) มีพระโอรส-ธิดา 8 พระองค์ |
| เจ้าชายอัลเบิร์ต เอ็ดเวิร์ด เจ้าชายแห่งเวลส์ (พระเจ้าเอ็ดเวิร์ดที่ 7) | 9 พฤศจิกายน 1841 | 6 พฤษภาคม 1910 | สมรสในปี 1863 กับ เจ้าหญิงอเล็กซานดราแห่งเดนมาร์ก มีพระโอรส-ธิดา 6 พระองค์ |
| เจ้าหญิงอลิซ | 25 เมษายน 1843 | 14 ธันวาคม 1878 | สมรสในปี 1862 กับ เจ้าชายหลุยส์, ต่อมา เจ้าชายลุดวิกที่ 4 แกรนด์ดยุกแห่งเฮ็สเซินและริมไรน์ มีพระโอรส-ธิดา 7 พระองค์ |
| เจ้าชายอัลเฟรด ดยุกแห่งเอดินบะระ | 6 สิงหาคม 1844 | 30 กรกฎาคม 1900 | สมรสในปี 1874 กับ แกรนด์ดัชเชสมาเรีย อเล็กซานดรอฟนาแห่งรัสเซีย มีพระโอรส-ธิดา 6 พระองค์ |
| เจ้าหญิงเฮเลนา | 25 พฤษภาคม 1846 | 9 มิถุนายน 1923 | สมรสในปี 1866 กับ เจ้าชายคริสเตียนแห่งชเลสวิช-ฮ็อลชไตน์ มีพระโอรส-ธิดา 6 พระองค์ |
| เจ้าหญิงลูอีส | 18 มีนาคม 1848 | 3 ธันวาคม 1939 | สมรสในปี 1871 กับ จอห์น แคมป์เบลล์ ดยุกที่ 9 แห่งอาร์กายล์ ไม่มีพระโอรส-ธิดา |
| เจ้าชายอาร์เธอร์ ดยุกแห่งคอนน็อตและสแตรธเอิร์น | 1 พฤษภาคม 1850 | 16 มกราคม 1942 | สมรสในปี 1879 กับ เจ้าหญิงลูอีส มาร์กาเร็ตแห่งปรัสเซีย มีพระโอรส-ธิดา 3 พระองค์ |
| เจ้าชายลีโอโพลด์ ดยุกแห่งออลบานี | 7 เมษายน 1853 | 28 มีนาคม 1884 | สมรสในปี 1882 กับ เจ้าหญิงเฮเลนแห่งวัลเด็คและเพือร์ม็อนท์ มีพระโอรส-ธิดา 2 พระองค์ |
| เจ้าหญิงเบียทริซ | 14 เมษายน 1857 | 26 ตุลาคม 1944 | สมรสในปี 1885 กับ เจ้าชายเฮนรีแห่งบัทเทนแบร์ก มีพระโอรส-ธิดา 4 พระองค์ |
พระอิสริยยศ

| --- | --- |
:  ค.ศ. 1819 – 1826: เจ้าชายอัลแบร์ทแห่งซัคเซิน-โคบวร์ค-ซาลเฟลด์ ดยุกในซัคเซิน (His Serene Highness Prince Albert of Saxe-Coburg-Saalfield, Duke in Saxony)  ค.ศ. 1826 – 1840: เจ้าชายอัลแบร์ทแห่งซัคเซิน-โคบวร์คและโกทา ดยุกในซัคเซิน (His Serene Highness Prince Albert of Saxe-Coburg and Gotha, Duke in Saxony)  ค.ศ. 1840 – 1857: เจ้าชายอัลเบิร์ตแห่งสหราชอาณาจักร (His Royal Highness The Prince Albert)  ค.ศ. 1857 – 1861: เจ้าชายอัลเบิร์ต พระราชสวามี (His Royal Highness The Prince Albert, Prince Consort)
:  ค.ศ. 1819 – 1826: เจ้าชายอัลแบร์ทแห่งซัคเซิน-โคบวร์ค-ซาลเฟลด์ ดยุกในซัคเซิน (His Serene Highness Prince Albert of Saxe-Coburg-Saalfield, Duke in Saxony)  ค.ศ. 1826 – 1840: เจ้าชายอัลแบร์ทแห่งซัคเซิน-โคบวร์คและโกทา ดยุกในซัคเซิน (His Serene Highness Prince Albert of Saxe-Coburg and Gotha, Duke in Saxony)  ค.ศ. 1840 – 1857: เจ้าชายอัลเบิร์ตแห่งสหราชอาณาจักร (His Royal Highness The Prince Albert)  ค.ศ. 1857 – 1861: เจ้าชายอัลเบิร์ต พระราชสวามี (His Royal Highness The Prince Albert, Prince Consort)
ส่วนเกี่ยวข้อง

เจ้าชายอัลเบิร์ตเป็นที่รู้จักกันดีในพระราชสมัญญา "เสด็จตาแห่งยุโรป" (Grandfather of Europe) จากการเสกสมรสกับสมเด็จพระราชินีนาถวิกตอเรีย พระองค์มีพระเจ้าลูกเธอ 9 พระองค์ และมีพระเจ้าหลานเธอ 42 พระองค์ ซึ่งบางพระองค์ได้เสด็จขึ้นเถลิงราชย์เช่น พระเจ้าจอร์จที่ 5 แห่งสหราชอาณาจักร, จักรพรรดิวิลเฮล์มที่ 2 แห่งเยอรมนี, สมเด็จพระราชาธิบดีโอลาฟที่ 5 แห่งนอร์เวย์, สมเด็จพระราชาธิบดีคาโรลที่ 2 แห่งโรมาเนีย, สมเด็จพระราชาธิบดีจอร์จที่ 2 แห่งกรีซ, สมเด็จพระราชาธิบดีอเล็กซานเดอร์ที่ 1 แห่งกรีซ, สมเด็จพระเจ้าพอลที่ 1 แห่งกรีซ, เจ้าชายวอลดิเมอร์ ซึ่งเป็นรัชทายาทผู้จะสืบราชบัลลังก์รัสเซีย, สมเด็จพระราชินีโซเฟียแห่งกรีก, สมเด็จพระราชินีม็อดแห่งนอร์เวย์, สมเด็จพระจักรพรรดินีอเล็กซานดราแห่งรัสเซีย, สมเด็จพระราชินีมารีแห่งโรมาเนีย และสมเด็จพระราชินีวิกตอเรียแห่งสเปน
พระราชนัดดาของพระราชนัดดาของพระองค์คือพระเจ้าแผ่นดินประเทศยุโรปทุกพระองค์ในปัจจุบัน (ยกเว้นสมเด็จพระราชินีนาถเบียทริกซ์แห่งเนเธอร์แลนด์) คือสมเด็จพระราชินีนาถเอลิซาเบธที่ 2 แห่งสหราชอาณาจักร, สมเด็จพระราชินีนาถมาร์เกรเธอที่ 2 แห่งเดนมาร์ก, สมเด็จพระราชาธิบดีคาร์ลที่ 16 กุสตาฟแห่งสวีเดน, สมเด็จพระราชาธิบดีฆวน การ์โลสที่ 1 แห่งสเปน, สมเด็จพระราชาธิบดีคอนสแตนตินที่ 2 แห่งกรีซ นอกจากนี้ยังรวมถึงสมเด็จพระราชินีแอนน์-มารีแห่งกรีซ และเจ้าชายฟิลิป ดยุกแห่งเอดินบะระ ด้วย
ในประเทศไทย

พระเจ้าวรวงศ์เธอ พระองค์เจ้าวิภาวดีรังสิต ทรงพระนิพนธ์พระราชประวัติสมเด็จพระราชินีนาถวิกตอเรีย และเจ้าชายอัลเบิร์ต ไว้ในแบบนวนิยายอิงประวัติศาสตร์เรื่อง "พระราชินีนาถวิคตอเรีย" (สะกดตามที่ทรงใช้)
ทางหลวงแผ่นดินหมายเลข 1312

|  ทางหลวงแผ่นดินหมายเลข 1312 |
| --- | --- |

ข้อมูลของเส้นทาง
ความยาว: 11.655 กิโลเมตร (7.242 ไมล์)
ทางแยกที่สำคัญ
ปลายทางทิศตะวันตก:  ทล.115 ใน อ.สามง่าม จ.พิจิตร
ปลายทางทิศตะวันออก:  ทล.1063 ใน อ.บางกระทุ่ม จ.พิษณุโลก
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 1312 สายสามง่าม-กำแพงดิน เป็นทางหลวงแผ่นดินที่เชื่อมต่อระหว่างอำเภอสามง่าม จังหวัดพิจิตร กับอำเภอบางกระทุ่ม จังหวัดพิษณุโลก สายทางเริ่มต้นที่แยกทางหลวงแผ่นดินหมายเลข 115 อำเภอสามง่าม จังหวัดพิจิตร และสิ้นสุดที่แยกทางหลวงแผ่นดินหมายเลข 1063 อำเภอบางกระทุ่ม จังหวัดพิษณุโลก มีระยะทางตลอดทั้งสายรวม 11.655 กิโลเมตร
จิรพล ว่องวิทย์

| พลเรือเอกจิรพล ว่องวิทย์ม> ว.ม., ป.ช. |
| --- | --- |

ผู้บัญชาการทหารเรือ
อยู่ในวาระ
เริ่มดำรงตำแหน่ง  1 ตุลาคม พ.ศ. 2567
ก่อนหน้า: อะดุง พันธุ์เอี่ยม
 
ข้อมูลส่วนบุคคล
เกิด: 4 เมษายน พ.ศ. 2508 (59 ปี) เขตทวีวัฒนา จังหวัดกรุงเทพมหานคร
คู่สมรส: นาวาเอกหญิง ทันตแพทย์หญิงจีระวัฒน์ ว่องวิทย์
ศิษย์เก่า: โรงเรียนเตรียมทหาร รุ่นที่ 23 โรงเรียนนายเรือมัวร์วิก ประเทศเยอรมนี
ชื่อเล่น: แมว
ยศที่ได้รับการแต่งตั้ง
รับใช้:  ไทย
สังกัด:  กองทัพเรือไทย
ยศ:  พลเรือเอก

พลเรือเอก จิรพล ว่องวิทย์ (เกิด: 4 เมษายน พ.ศ. 2508) เป็นนายทหารเรือชาวไทย ปัจจุบันดำรงตำแหน่งเป็นผู้บัญชาการทหารเรือ คนที่ 58
ประวัติ

จิรพลเกิดเมื่อวันที่ 4 เมษายน พ.ศ. 2508 ณ แขวงศาลาธรรมสพน์ เขตทวีวัฒนา กรุงเทพมหานคร เป็นบุตรของนิเวศน์ กับสมบูรณ์ ว่องวิทย์ (สกุลเดิม:พัฒโน) พลเรือเอก จิรพล ว่องวิทย์ ได้รับการศึกษาจาก โรงเรียนเตรียมทหาร และได้เข้ารับการศึกษาในประเทศเยอรมนีต่อที่โรงเรียนนายเรือมัวร์วิก เมืองเฟล็นส์บวร์ค
เมื่อได้รับราชการที่กองทัพเรือ จิรพลได้ดำรงตำแหน่งสำคัญอย่างผู้บังคับการเรือหลวงประแส ผู้บังคับการเรือหลวงสุโขทัย ในปี พ.ศ. 2563 เป็นรองเจ้ากรมยุทธศึกษาทหารเรือ ต่อมา ในปี พ.ศ. 2566 เป็นที่ปรึกษาพิเศษกองทัพเรือ ปฏิบัติหน้าที่ประธานคณะกรรมการบริหารเขตพัฒนาพิเศษภาคตะวันออกของกองทัพเรือ กระทั่งในปี พ.ศ. 2567 ได้รับโปรดเกล้าฯ เป็นผู้บัญชาการทหารเรือ คนที่ 58
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2558 –  เหรียญราชการชายแดน (ช.ด.)
พ.ศ. 2541 –  เหรียญจักรมาลา (ร.จ.ม.)
วรรณรัตน์ คชรักษ์

| พลตำรวจโทวรรณรัตน์ คชรักษ์ท> จ., ม.ป.ช., ม.ว.ม. |
| --- | --- |

ผู้บัญชาการตำรวจนครบาล
ดำรงตำแหน่ง 1 ตุลาคม พ.ศ. 2541 – 30 กันยายน พ.ศ. 2543
ก่อนหน้า: พลตำรวจโท ทวี ทิพย์รัตน์
ถัดไป: พลตำรวจโท อนันต์ ภิรมย์แก้ว
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 6 มกราคม พ.ศ. 2544 – 5 มกราคม พ.ศ. 2548
 
ข้อมูลส่วนบุคคล
เกิด: 20 ธันวาคม พ.ศ. 2482 (85 ปี) อำเภอหลังสวน จังหวัดชุมพร ประเทศสยาม
พรรคการเมือง: ประชาธิปัตย์ (2544–ปัจจุบัน)

พลตำรวจโท วรรณรัตน์ คชรักษ์ ท.จ. ม.ป.ช. ม.ว.ม. (เกิด 20 ธันวาคม พ.ศ. 2482) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตผู้บัญชาการตำรวจนครบาล และประธานมูลนิธิลุ่มน้ำหลังสวน
ประวัติ

วรรณรัตน์ คชรักษ์ เกิดเมื่อวันที่ 20 ธันวาคม พ.ศ. 2482 ที่อำเภอหลังสวน จังหวัดชุมพร จบการศึกษาหลักสูตรนักเรียนนายร้อยตำรวจ (นรต.) รุ่นที่ 16 ปี 2506
วรรณรัตน์ เป็นลูกพี่ลูกน้อง กับ ชุมพร เทพพิทักษ์ อดีตนักแสดงชาวไทย
การทำงาน

พล.ต.ท.วรรณรัตน์ เริ่มทำงานเมื่อปี 2506 ที่สถานีตำรวจนครบาลบุปผาราม จากนั้นถูกดึงตัวไปช่วยปราบโจรผู้ร้ายที่จังหวัดสุพรรณบุรี ในปี 2509 ต่อมาได้เข้าไปเป็นผู้บังคับหมวดในโรงเรียนนายร้อยตำรวจ จนก้าวหน้าในหน้าที่ราชการเรื่อยมาจนได้รับตำแหน่งผู้บัญชาการตำรวจนครบาล และเกษียณอายุราชการในปี 2543
พล.ต.ท.วรรณรัตน์ มีผลงานที่โดดเด่นเป็นที่รู้จัก อาทิ การจับกุมตัวพลตำรวจโท ชลอ เกิดเทศ ในคดีฆ่าสองแม่ลูกตระกูลศรีธนะขัณฑ์ ที่มีชนวนมาจากคดีเพชรซาอุ คดีฆ่ากรรมมารดา ส.ส.คมคาย พลบุตร และคดีฆาตกรรมนายแสงชัย สุนทรวัฒน์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 พล.ต.ท.วรรณรัตน์ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ลำดับที่ 15 และได้รับเลือกตั้งเป็น ส.ส.สมัยแรก และเป็นเพียงสมัยเดียวของชีวิตทางการเมืองของพลตำรวจโท วรรณรัตน์ คชรักษ์
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2518 –  เหรียญจักรมาลา (ร.จ.ม.)
ดราก้อนบอล

สำหรับความหมายอื่น ดูที่ ดราก้อนบอล (แก้ความกำกวม)
| --- | --- |
ดราก้อนบอล

ドラゴンボール
ชื่อภาษาอังกฤษ: Dragon Ball
แนว: ผจญภัย, แหม่ม, ตลก, ไซไฟ
มังงะ
เขียนโดย: อากิระ โทริยามะ
สำนักพิมพ์:  สำนักพิมพ์ชูเอชะ    Viz Media    สำนักพิมพ์เนชั่น เอ็ดดูเทนเมนท์
อนิเมะ
ดราก้อนบอล (ญี่ปุ่น: ドラゴンボール; โรมาจิ: Doragon Bōru; ทับศัพท์จาก Dragon Ball) เป็นการ์ตูนญี่ปุ่น ผลงานของอากิระ โทริยามะ ลงพิมพ์ในนิตยสารโชเนนจัมป์ตั้งแต่ พ.ศ. 2527 - พ.ศ. 2538 และรวมเป็นฉบับรวมเล่มได้ 42 เล่ม ในประเทศไทยเคยลงตีพิมพ์ใน ทาเล้นท์ และ ซีโร่ ในช่วงก่อนที่มีลิขสิทธิ์การ์ตูน และหลังจากนั้นได้ตีพิมพ์ในหนังสือการ์ตูนบูม ภายใต้ลิขสิทธิ์ของบริษัท เนชั่น เอ็ดดูเทนเมนท์ จำกัด
เนื้อเรื่องของดราก้อนบอลเกี่ยวกับการผจญภัยของ ซุน โกคู ในการรวบรวมดราก้อนบอลให้ครบ 7 ลูก เพื่อขอพรหนึ่งข้อจากเทพเจ้ามังกร โดยระหว่างการเดินทางโกคูต้องพบกับเพื่อนฝูงและอุปสรรคต่างๆ
ลักษณะการดำเนินเรื่องช่วงแรก น่าจะเอามาจากเรื่องไซอิ๋ว ซึ่งกำหนดให้ซุนโกคู มีชื่อเดียวกับซุนหงอคง ให้มีปิศาจหมู อูลอน ลักษณะคล้าย ตือโป้ยก่าย
ดราก้อนบอลมีสร้างมาหลายภาคทั้งในฉบับมังงะและอนิเมะ และยังมีการนำไปทำเป็นวิดีโอเกมหลายภาค และภาพยนตร์ ดราก้อนบอล นำแสดงโดย จัสติน แชตวิน, เอ็มมี รอสซัม และ โจว เหวินฟะ
และในปี พ.ศ. 2552 ดราก้อนบอล ได้ถูกนำมาสร้างใหม่ขึ้นอีกครั้งในชื่อว่า ดราก้อนบอล ไค โดยจะนำเนื้อหาของภาค  ดราก้อนบอล Z มาสร้างใหม่ในระบบ High Definition Television (โทรทัศน์ความละเอียดสูง) เนื้อหาจะถูกตัดต่อใหม่ ให้กระชับฉับไวขึ้น  เสียงประกอบ และ ดนตรี จะแต่งขึ้นมาใหม่ทั้งหมดให้เหมาะกับยุคนี้ แต่ยังคงใช้นักพากย์เดิม และจะเริ่มออกอากาศในวันอาทิตย์ที่ 5 เมษายน พ.ศ. 2552 เวลา 09.00 น. (ตามเวลาประเทศญี่ปุ่น) ช่อง ฟูจิทีวี
ผลตอบรับ

ดราก้อนบอลนั้นได้รับความนิยมมาจนถึงเมืองไทย ปัจจุบันและมีการสร้างภาคต่อมาอีกหลายภาคและล่าสุดภาคซูเปอร์ที่สามารถสร้าง ปรากฏการณ์ ทั่วโลกได้โดยแถบละตินอาเมริกา ได้นำ ดราก้อนบอล ซูเปอร์ ตอนที่ 129-131 ถ่ายทอดสดและมีคนดูกว่า พันคน เรียกได้ว่าเป็น ปรากฏการณ์ของวงการอนิเมะ กันเลยทีเดียว ยังไม่หมดแค่นี้ยอดขาย ของ ดราก้อนบอล ในปี พ.ศ. 2561 ทำรายได้ไปถึง 9 ล้านเยน เรียกได้ว่าถล่มทลายกันเลยทีเดียวและยังมี มุฟวี่ ภาคใหม่ล่าสุด Dragon Ball Super:Super Hero ที่ทำรายได้ ทะลุ20.1ล้านดอลลาร์สหรัฐ นอกจากนี้มีการประมาณรายได้ต่อปีของ อ.โทริยามะ อากิระ ว่ามีรายได้สูงถึง 1ล้านบาทต่อปี และทาง บริษัท โทเอะแอนิเมชั่น ได้เปิดเผยรายได้ในปี พ.ศ. 2558-2560 ดังนี้
ปี 2558 รายได้ 5 ล้านบาท สูงเป็นอันดับ 10 ของค่าย
ปี 2559 รายได้ 1 ล้านบาท สูงเป็นอันดับ 19ของค่าย
ปี 2560 รายได้ 18,00ล้านบาท สูงเป็นอันดับ 2 ของค่าย เป็นรองเพียง Gundam ที่ครองแชมป์มา 1 ปี
ในด้านของ มังงะ ที่ตีพิมพ์เป็นเวลา 11ปี ตั้งแต่ พ.ศ. 2527-2538 จำนวณเล่ม 4 มียอดขายสูงถึง 240 เล่มทั่วโลก 
ถูกจารึกว่ามียอดขาย เฉลี่ย/เล่ม อยู่ที่ 5.7 ล้านเล่ม
ความเกี่ยวข้องกับฉบับอนิเมะ

ความเกี่ยวข้องกับฉบับอนิเมะ
ในฉบับหนังสือการ์ตูนนั้น ได้ใช้ชื่อ ดราก้อนบอล ตลอดทั้งเรื่อง แต่ฉบับภาพยนตร์การ์ตูนได้ใช้ชื่อแตกต่างกันดังนี้
ดราก้อนบอล (ภาพยนตร์ชุดทางโทรทัศน์) (Dragon Ball) (ค.ศ.1986-1989) ดำเนินเรื่องตามฉบับหนังสือการ์ตูน นับตั้งแต่เริ่มเรื่องจนถึงการแต่งงานของโกคู
ดราก้อนบอล Z (Dragon Ball Z) ดำเนินเรื่องตามฉบับหนังสือการ์ตูนต่อจนจบเล่ม 42 ในภาคจอมมารบู สำหรับภาคแอนิเมชั่น ดราก้อนบอล Z ได้ถูกแบ่ง ออกเป็น 16 sagas
Gotenks หรือ โกเท็นคูส เกิดจากการ ฟิวชั่นระหว่าง โกเท็น กับ ทรังคซ์
Vegeto หรือ เบจีโต้ เกิดจากการ ใส่ต่างหู โปตาร่า ระหว่าง โกคู กับ เบจิต้า
ดราก้อนบอล GT (Dragon Ball GT) (ค.ศ.1996-1997) ในตอนแรกนั้นอนิเมะเรื่องนี้ดำเนินเรื่องต่อจากภาค Z แต่เป็นเรื่องที่แต่งขึ้นมาสำหรับแอนิเมชันโดยเฉพาะ เป็นภาคที่ได้รับกระแสถึงฉากโกคูเด็กและการตามล่าดราก้อนบอลดาวดำของภาคGT ว่าเป็นอะไรที่ห่วยแตกไร้สิ้นคิดของประวัติศาสตร์ดราก้อนบอลอย่างมาก และภายหลังได้ประกาศว่าไม่เกี่ยวข้องกับฉบับหนังสือการ์ตูนและถือว่าเป็นจักรวาลคู่ขนานกับดราก้อนบอล Z อย่างสิ้นเชิง โดยเรื่องที่ต่อจากดราก้อนบอล Z จริงๆคือดราก้อนบอลซุเปอร์นั่นเอง
ดราก้อนบอล ซูเปอร์ (Dragon Ball Super) (ค.ศ.2015-2018) ดำเนินเรื่องต่อจากภาค Z เป็นเนื้อเรื่องช่วงหลังจากจบศึกการต่อสู้กับจอมมารบูไป 5 ปี และเข้าสู่ช่วง battle of god ซึ่งโลกสงบสุขไปนานหลายปี แต่แล้วพวกโกคูก็ต้องพบกับศึกครั้งใหม่เป็นการดำเนินภาคใหม่ที่ได้รับกระแสตอบรับและยอดเยี่ยมยิ่งกว่าGT
ซูเปอร์ ดราก้อนบอล ฮีโร่ส์ (Super Dragon Ball Heroes) (ค.ศ.2018-) ดำเนินเรื่องตามเกม ดราก้อนบอล ฮีโร่ส์
ดราก้อนบอล ไดมะ (Dragon Ball Daima) (ค.ศ.2024-) ดำเนินเรื่องต่อจากภาค Z เป็นเนื้อเรื่องช่วงหลังจากจบศึกการต่อสู้กับจอมมารบูทันทีก่อนถึงภาค Super
ตัวละคร

บทความหลัก: รายชื่อตัวละครในดราก้อนบอล, รายชื่อตัวละครในดราก้อนบอล (ตัวละครเฉพาะอนิเมะ), และ รายชื่อตัวละครในดราก้อนบอลแซด
ตัวละคร > ชาวไซย่า

บทความหลัก: ชาวไซย่า
ตัวละคร > ชาวดาวนาเม็ก

บทความหลัก: ชาวดาวนาเม็ก
ตัวละคร > การเล่นคำในชื่อตัวละคร

ชื่อตัวละครในเรื่องดราก้อนบอล มีการนำจากคำศัพท์ทั่วไปในชีวิตประจำวันมาใช้ คือชื่ออาหาร และชื่อเสื้อผ้า โดยคำที่มาจากภาษาญี่ปุ่น ใช้แทนบุคคลในโลก และ คำที่มาจากภาษาอังกฤษ ใช้แทนบุคคลที่มาจากต่างดาว เช่น โกฮัง (Gohan) แปลว่า ข้าว, เบจิต้า (Vegeta/Vegetable) แปลว่า ผัก, ฟรีเซอร (Freeza/Freezer) แปลว่า ช่องแช่แข็ง และ พิคโคโร่ (Piccolo) แปลว่า ขลุ่ยผิว เป็นต้น
ตัวละคร > โกคู

บทความหลัก: ซง โกคู
ซง โกคู (ญี่ปุ่น: 孫悟空; โรมาจิ: Son Gokū) เป็นพระเอกของเรื่องเป็นชาวไซย่าที่เก่งที่สุด มีพ่อชื่อบาร์ดั้ก แม่ชื่อกิเน่ และพี่ชายชื่อราดิซ เขาเป็นชาวไซย่าที่มีอีกชื่อหนึ่งว่า คาคาล็อต แต่ที่ชื่อโกคูเพราะปู่ตั้งชื่อให้ โกคูได้ช่วยปกป้องโลกเอาไว้หลายครั้งแล้วจากการทำลายโลกของฝ่ายร้าย เช่นราดีซ นัปปะ ฟรีซเซอร์ กีนิว มนุษย์แปลง เซล บู โกคูแบล็ค และ ซามัส โกคูชอบกินข้าวในปริมาณมาก และจะหิวบ่อย เป็นคนที่อารมณ์ดีไม่ชอบทะเลาะ ต่างกับเบจิต้ามาก และโกคูได้ไปเรียนฝึกวิชากับผู้เฒ่าเต่าเป็นลูกศิษย์คนที่ 3 ต่อจาก ปู่ซุนโกฮัง และ  ท่านราชาปีศาจวัว หรือ งิวมาโอ
ในภาค Dragon Ball GT โกคูสามารถแปลงร่างเป็นซูเปอร์ไซย่าขั้นที่ 4 ได้ รวมทั้งรวมร่างกับเบจิตาและต่อสู้จนถึงที่สุดกับเทพเจ้ามังกร แต่สุดท้ายโกคูก็พลาดท่าและกลายร่างกลับเป็นเด็ก แต่โกคูก็สามารถปราบกับเทพเจ้ามังกรได้สำเร็จเป็นเพราะว่าเขาใช้พลังบอลเกงกิ ซึ่งขอรับพลังเพิ่มเติมมาจากประชากรทั้งจักรวาล เมื่อเทพมังกรที่ชั่วร้ายได้ตายไป ดราก้อนบอลก็กลายสภาพกลับมาเป็นเหมือนเดิม จากนั้นเทพเจ้ามังกรก็ออกมาโดยที่ไม่ได้มีใครอัญเชิญ เทพมังกรรักษาโกคูให้หาย และกล่าวว่าดราก้อนบอลนั้นถูกใช้บ่อยมากเกินไป ทำให้ไม่สามารถคลายพลังงานด้านลบได้ทัน เทพเจ้ามังกรจึงต้องออกไปจากโลกนี้เป็นเวลา 100 ปี เพื่อไม่ให้ถูกรบกวนอีก ซึ่งโกคูก็ได้ขอพรทั้งสุดท้ายให้ชุบชีวิตผู้คนที่ถูกฆ่าตายไป ซึ่งเทพเจ้ามังกรก็ยินดีทำตาม จากนั้นก็ชวนให้โกคูออกเดินทางไปด้วยกัน โกคูก็กระโดดขี่หลังเทพเจ้ามังกรจากไป โดยระหว่างนั้นก็ขอแวะบ้านผู้เฒ่าเต่าเพื่อบอกลา และไปเยี่ยมพิโคโล่ที่นรกด้วย จากนั้นดราก้อนบอลทั้ง 7 ก็ได้เข้าไปอยู่ในตัวของโกคู
ตัวละคร > เบจิต้า

บทความหลัก: เบจิต้า
เบจิต้า (ญี่ปุ่น: ベジータ; อังกฤษ: Vegeta) หรือ เบจีต้า เป็นเจ้าชายแห่งดาวเบจีต้า  เพราะเป็นลูกราชาแห่งดาวเบจีต้า เบจีต้าได้รอดจากการถูกทำลายดาวของจักรพรรดิ์แห่งความชั่วร้าย ฟรีซเซอร์เพราะฟรีซเซอร์ต้องการเก็บไว้ใช้งานเพื่อหวังใช้เป็นกำลังในการครอบครองจักรวาล แต่ด้วยนิสัยที่หยิ่งทรนงในตัวเองสูงจึงได้หักหลังต่อฟรีซเซอร์ในภายหลัง สู้กับโกคูครั้งแรกที่โลก สู้จน แพ้ แพ้ฟรีซเซอร์และตายสุดท้าย หลังจากคืนชีพด้วยดราก้อนบอล ได้เป็นพวกกับโกคู มีลูกกับ บูลม่า  ชื่อ ทรั้งซ์ และลูกสาวอีกคน ชื่อบรา หลังจากนั้น เบจิต้า ก็กลายเป็นคนรักครอบครัว พยายามปกป้องทุกคนที่ตนรัก เบจิต้าเริ่มฝึกกับวิส เทวดาผู้ติดตามของบิลส์เทพทำลายล้าง และสามารถเข้าสู่สภาวะของพระเจ้า (ซูเปอร์ไซย่าก็อต,บลู) เช่นเดียวกับโกคูได้
ตัวละคร > โกฮัง

บทความหลัก: ซง โกฮัง
โกฮัง (ญี่ปุ่น: ; อังกฤษ: Gohan) เป็นลูกชายของจีจี้และซุน โกคู มีนิสัยอ่อนโยน รักการเรียน ไม่ชอบการต่อสู้ มีความฝันอยากเป็นนักวิชาการตั้งแต่เด็ก โกฮังนั้นเป็นเด็กที่เกิดมาพร้อมพรสวรรค์ เขามีพลังแฝงที่ซ่อนอยู่ในตัวเป็นจำนวนมาก เขาเป็นคนแรกที่ได้ระเบิดพลังข้ามขีดจำกัดของซูเปอร์ไซย่า(ซูเปอร์ไซย่า2) นำหน้าโกคูและเบจีต้าและจัดการเซลไปในที่สุด ช่วงชีวิตหนึ่งเคยเป็นคนที่เก่งที่สุดของเรื่อง แต่ด้วยอาจารย์โทริยาม่านั้นผูกพันธ์กับโกคูมากกว่า จึงเนิฟพลังโกฮังตั้งแต่ช่วงภาคจอมมารบู และถูกเนิฟมาตลอดจวบจนปัจจุบัน ถึงกระนั้นเขาก็ได้เป็นนักวิชาการตามความฝัน และมีภรรยา(วีเดลลูกสาวมิสเตอร์ซาตาน)กับลูกสาว(ปัง)ที่น่ารัก
ตัวละคร > พิคโกโร่

บทความหลัก: พิคโกโร่
พิคโกโร่ (ญี่ปุ่น: ピッコロ ; อังกฤษ: Piccolo) เกิดมาจากไข่ของราชาปีศาจพิคโกโร่(ผู้เป็นพ่อ)ตอนที่ราชาปีศาจพิคโกโร่สู้กับ โกคู เมื่อใกล้จะแพ้ก็ได้คายไข่ออกมา เป็นมาร จูเนียร์ (พิคโกโร่)เมื่อโตขึ้นก็ได้ไปต่อสู้กับ โกคู ที่ศึกชิงเจ้ายุทธภพ พิคโกโร่มีชีวิตเดียวกับพระเจ้าหากคนใดคนหนึ่งตายอีกคนก็จะต้องตายด้วย รวมทั้งถ้าพระเจ้าตายดรากอนบอลก็จะหายไปด้วย แต่ต่อมาในภาคของมนุษย์ดัดแปลงหมายเลข 16,17,18 พิคโกโร่ และพระเจ้าได้รวมร่างกันอีกครั้งโดยหวังเพิ่มพลังเพื่อเอาชนะมนุษย์ดัดแปลง พิคโกโร่ เองยังเป็นอาจารย์ผู้สอนวิชาการต่อสู้ให้กับ ซุนโกฮัง ลูกชายของ โกคูและจีจี้ ในวัยเด็กอีกด้วย และในภาค z ก็เป็นอาจารย์สอนฟิวชั่นให้กับโกเท็นลูกชายคนที่สองของโกคูและจีจี้ กับทรังคซ์ลูกชายคนแรกของบูลม่ากับเบจิต้า เพื่อเพิ่มพลังไปสู้กับจอมมารบู
ตัวละคร > โบรลี่

บทความหลัก: โบรลี่
ตัวละคร > โกเท็น

บทความหลัก: ซง โกเท็น
ตัวละคร > ทรังคซ์และทรังคซ์อนาคต

บทความหลัก: ทรังคซ์และทรังคซ์อนาคต
ตัวละคร > คุริริน

บทความหลัก: คุริริน
ตัวละคร > ปัง

บทความหลัก: ปัง (ดราก้อนบอล)
ตัวละคร > บูลม่า

บทความหลัก: บูลม่า
บูลม่า (ญี่ปุ่น: ブルマ; อังกฤษ: Bulma) เป็นผู้หญิงคนแรกในเรื่องดราก้อนบอล เป็นจุดเริ่มต้นของเรื่องทั้งหมดนี้ ลูกสาวเจ้าของบริษัทแคปซูล คอร์ปอเรชั่น และเป็นเพื่อนคนแรกของโงกุน ต้องการรวบรวมดราก้อนบอลจึงสร้างดราก้อนเรดาร์เพื่อค้นหาดราก้อนบอล และไปพบกับโงกุนเข้าในภาคแรก ตอนแรกเธอคิดจะใช้โงกุนเป็นเครื่องมือให้หาดราก้อนบอลเจอแต่สุดท้ายพวกเขาก็เป็นเพื่อนกัน เป็นกำลังสำคัญในด้านสมองช่วยประดิษฐ์เครื่องมือต่างๆให้กับเหล่านักสู้เป็นแฟนกับหยำฉา แต่ตอนหลังเลิกกัน และมีลูกกับเบจิต้าชื่อทรังซ์
ตัวละคร > จีจี้

บทความหลัก: จีจี้ (ดราก้อนบอล)
ตัวละคร > บีเดล

บทความหลัก: บีเดล
ตัวละคร > หมายเลข 18

บทความหลัก: มนุษย์จักรกล หมายเลข 18
ตัวละคร > กองทัพโบว์แดง

บทความหลัก: กองทัพโบว์แดง
ตัวละคร > ฟรีเซอร์

บทความหลัก: ฟรีเซอร์ (ดราก้อนบอล)
ฟรีเซอร์ (ญี่ปุ่น: フリーザ; อังกฤษ: Freeza) เป็นสัตว์ประหลาดที่ระเบิดดาวเบจิต้าเพราะกลัวว่าจะมีชาวไซย่าที่สามารถแปลงร่างเป็นซูเปอร์ไซย่ามากำจัดตน เป็นผู้มีความทะเยอทะยานอยากจะเป็นอมตะและครอบครองจักรวาล มีนิสัยชอบสะสมลูกน้องที่เก่งๆ และเป็นหัวหน้าเหล่าวายร้ายที่มีพลังร้ายกาจสุดจะหยั่งถึง ทั้งยังมีความสามารถในการแปลงร่างเพื่อเพิ่มพลังยุทธได้ถึง 4 ครั้ง ฟรีเซอร์นั้นต้องการดราก้อนบอลเพื่อเอามาครอบครองจักรวาล แต่สุดท้ายก็ต้องมาพบกับซุนโกคูที่แปลงร่างเป็นซูเปอร์ไซย่าจัดการลงที่ดาวนาแมค บ้านเกิดของพิคโกโร่(แต่โงกุนเล่นงานฟรีซเซอร์แค่บาดเจ็บ ไม่ได้จัดการทิ้ง) เมื่อกลับไปพักรักษาตัวจนหายดีก็ได้เดินทางมาที่โลกมนุษย์พร้อมกับพ่อ(ราชาโกลด้า)เพื่อที่จะมาแก้แค้นกับโงกุน แต่โงกุนยังเดินทางไม่ถึงโลก(เพราะยานอวกาศของโงกุนเดินทางช้ากว่า) เมื่อฟรีเซอร์มาถึงเขาก็เริ่มที่จะวางแผนยึดครองดาวโลกพร้อมกับตามหาโงกุน แต่เคราะห์ร้ายที่เขาต้องถูกทรังคซ์จัดการลงพร้อมกับพ่อของเขา อีกหลายปีต่อมาฟรีเซอร์ถูกคืนชีพด้วยดราก้อนบอลของโลก จากการช่วยเหลือของกองทัพฟรีเซอร์ที่เหลือรอดและต้องการให้ฟรีเซอร์กลับมาอีกครั้ง แต่สุดท้ายก็ถูกโกคูและเบจิต้าจัดการที่โลก หลังจากนั้นฟรีเซอร์ที่ถูกจองจำอยู่ที่นรก ถูกโกคูชักชวนให้ไปร่วมแข่งศึกประลองพลังที่เป็นการแข่งประลองยุทธของ 12 จักรวาล และได้รับชัยชนะมาได้ จึงได้คืนชีพอีกครั้งด้วยฝีมือของวิส เทวดาผู้ติดตามของบิลส์เทพทำลายล้าง เป็นรางวัลที่ทำได้ดีมากในการประลอง หลังจากนั้นฟรีเซอร์ก็ขึ้นสร้างกองทัพฟรีเซอร์ขึ้นมาอีกครั้ง และมีเป้าหมายจะแก้แค้นชาวไซย่าที่เหลืออยู่
ตัวละคร > เซลล์

บทความหลัก: เซลล์ (ดราก้อนบอล)
ตัวละคร > จอมมารบู

บทความหลัก: จอมมารบู